બીજે દીવસે ઘરમાં ભગવાનની પુંજા કરતા હતાં ત્યાં માતાજીની દ્રષ્ટિ પડી હોય તેમ લાગતા તેમને મનમાં વિચાર આવ્યો અને તે કૃપા સમજતા બહાર સુર્યદેવને અર્ચના કરવા ગયા ત્યાં તેમના જુના બહેનપણી જ્યોતી બહેન મળવા આવ્યા. જ્યોતીબેન પધારો ઘરમાં તેમ કહી તેમનો હાથ પકડી ઘરમાં લાવ્યા. જ્યોતીબેન ત્યાં ખુરશીમાં બેસો હુ દીવો કરી આવુ છુ. બેટા મોહન માસીને પાણી આપ હું આવુ છું. મોહને પધારો માસી કહી ખુરશીમાં બેસવા કહ્યુ અને પાણી પણ આપ્યુ. પછી કાશીબા આવીને તેમની સાથે બેઠા.ઘણા લાબા સમય પછી અચાનક આવ્યા તેથી કાશીબાને આનંદ થયો. પછી વાત કરતા તેમને તેમના મોટા દીકરાના ખોટા રસ્તાની વાત કરી. ત્યારે જ્યોતી બહેને તેમને કહ્યુ કે તમે ભુવા જ્યોતીષ કરતા કુળદેવીને પ્રાર્થના કરો અને બને તો નવરાત્રીના નવ દીવસ માતાના ગરબાનો લાભ લઈ ભક્તિ કરીને માને પ્રાર્થના કરો તે બધુ જ સંભાળી લેશે. બે મહિના બાદ નવરાત્રીનો તહેવાર આવવાનો હતો એટલે કાશીબાને માતાની કૃપાએ પ્રેરણા મળી એમ લાગ્યુ. તે રાત્રે કાશીબાને માતા કહેવા આવ્યા કે તારી ભક્તિને કારણે હુ આવી હતી તું શ્રધ્ધાએ નવરાત્રી કરજે કહી માતા જતા રહ્યા.